  Майя Бывальцева Кияса ёросысь лыдӟетъюртын черкогуртысь пусйымон интыостӥ пыдын экскурсия кылдытӥзы. Со сярысь ужъюртлэн сайтаз ивортэмын. Маршрутэз лыдӟетъюртысь шаертодон ужъя ёзэтлэн кивалтӥсез Назиля Куштанаева малпаз но Пётр Кривоноговлэн музейысьтыз ӧнерчиез Екатерина Утехинаез ӵош улонэ пыӵатӥз. Куартолэзе но инвожое Киясаысь покчи классъёсын дышетскисьёс понна экскурсиос радъязы Кияса ёросысь лыдӟетъюртВордскем черкогуртэнызы пиналъёсты быдэ вуымтэослэн «Поиск» клубазы ветлӥсьёс тодматӥзы. Пыдын маршрут Горд площадьлэн но тужгес вашкала урамъёслэн – Советской но Максим Горький нимо – историзы сярысь веранэн кутскиз. Пиналъёс тодӥзы, макем воштӥськиз черкогуртлэн тусыз, кытын азьвыл сылӥзы школалэн но калык судлэн юртъёссы. Экскурсоводъёс Горький нимо урамын улэм ожысь ветеранъёс, «Колхоз садлэн» кылдэмез сярысь веразы. Экскурсия ёрос лыдӟетъюртын гожъясь-улосчизылы Александр Макаровлы сӥзем адӟытонын йылпумъяськылӥз.  Тегъёс: Лулчеберет Удмуртия история пиналъёс Кияса лыдетъюрт  